**Zamość** (latinski: *Zamoscia*, ukrajinski: *Замостя*, ruski: *Замость (Замостье)*, jidiš: *זאמאשטש*) je grad u jugoistočnoj poljskoj pokrajini Lublinsko vojvodstvo, oko 20 km od nacionalnog parka Roztocze. Stari dio grada Zamošća, zajedno s ostacima gradske utvrde, je 1992. godine upisan na UNESCO-v popis mjesta svjetske baštine u Europi kao savršen primjer renesansnog "idealnog grada" s konca 16. stoljeća koji je zadržao svoj izvorni urbanistički plan i utvrde, kao i veliki broj građevina u kojima su se spojile arhitektonske tradicije središnje Europe i Italije.

Panorama Velikog trga u Zamošću s Gradskom vijećnicom u srediniPanorama Velikog trga u Zamošću s Gradskom vijećnicom u sredini

Povijest
--------

Zamošć je osnovao kancelar i hetman (zapovjednik vojske Poljsko-Litvanskog saveza) Jan Zamoyski, 1580. godine, na trgovačkom putu koji je povezivao sjevernu Europu s crnomorskom obalom. Grad je oblikovan po uzoru na talijanske renesansne trgovačke gradove, a izgradio ga je većinom u baroknom stilu arhitekt Bernardo Morando iz Padove.

Grad je bio veliko središte hasidskog judaizma i 1900. godine bilo je 7034 Židova u gradu.

Tijekom Drugog svjetskog rata, i po pogromu Židova, 1942. godine, ovo plodno područje je odabrano za naseljivanje Nijemaca u duhu nacističkog etničkog čišćenja istočne Europe. Grad je čak i preimenovan u **Himmlerstadt** ("Himmlerov grad"), a kasnije u **Pflugstadt** ("Obradivi grad"), a nacisti su planirali naseliti 60.000 Nijemaca iz šire okolice do kraja 1943. godine. U tom cilju, do srpnja 1943. godine, protjerano je oko 110.000 ljudi iz 297 sela, većina ljudi je poslana za roblje u koncetracijske logore, a oko 30,000 "rasno čiste" djece je planirano za germanizaciju u njemačkim obiteljima. Lokalno stanovništvo je prebjeglo u šume i sustavno su otimali djecu od 8,000 naseljenih Nijemaca, do 1944. godine kad se poljski pokret otpora otvoreno sukobio s Njemačkom vojskom (Zamošćski ustanak).

Karta Starog grada (*Stare Miasto*)
Nakon rata Zamošć se polako oporavljao do 1970ih kada je započela populacijska eksplozija te je broj stanovnika od 39.100 (1975.) narastao na 68.800 (2003.), a grad je ponovno postao gospodarski važan zbog svoje tradicionalne trgovačke uloge na putu prema crnomorskim lukama u Ukrajini.

Znamenitosti
------------

Većina povijesnih zgrada se nalazi u Starom gradu (*Stare Miasto*) s pravilnim kvadratičnim Velikim trgom (*Rynek Wielki*), veličine 100 x 100 m, na kojemu se nalazi Gradska vijećnica i tzv. "Armenske kuće" (17. st.), kao i dijelovi fortifikacija. Kroz trg, od istoka, prolazi Ulica Grodzka koja završava s Palačom Zamoyski na zapadu. Plan grada svjedoči o težnjama arhitekta da stvori "idealni renesansni grad". Usprkos ruskom uništenju utvrdbenih zidina 1866. godine, sačuvan je bastion VII. s dva tornja i dvije stražarnice koje su kasnije služile kao zatvor.
Najznamenitije građevine su:

* Maniristička Gradska vijećnica, simbol grada koji se obnavljao mnogo puta, i koji ima stube iz 18. stoljeća i terasu prema velikom trgu.
* Palača amoyski s konca 16. stoljeća
* Sveučilište u Zamošću iz 17. stoljeća
* Renesansna Katedrala Uskrsnuća i sv. Tome iz 16. stoljeća ima kampanil koji je služio i kao stražarski toranj.
* Ostale znamenite crkve su: renesansna Crkva sv. Nikole i barokne crkve Sv. Katarine i Franjevačka crkva Navještenja.
* Renesansna Židovska sinagoga (16. st.)

Crkva sv. Nikole (17. st.)
* Armenske kuće na Velikom trgu (17. st.)Armenske kuće na Velikom trgu (17. st.)
* Katedrala Uskrsnuća i sv. TomeKatedrala Uskrsnuća i sv. Tome
* Toranj katedraleToranj katedrale
* Utvrda u ZamošćuUtvrda u Zamošću
* SinagogaSinagoga

Slavni stanovnici
-----------------

* Joseph Epstein
* Marek Grechuta
* Bronisław Huberman
* Irene Lieblich
* Rosa Luxemburg
* Isaac Leib Peretz
* Szymon Szymonowic
* Gryzelda Konstancja Zamoyska
* Jan "Sobiepan" Zamoyski

Izvori
------

1. ↑  Stanovništvo Zamošća od 1900.-2000. na JewishGen.com, posjećeno 12. prosinca 2010.() ()
2. ↑  Lynn H. Nicholas, *Cruel World: The Children of Europe in the Nazi Web*, str. 333. ISBN 0-679-77663-X
3. ↑  Nicholas, str. 334.-336.

* Fritz Stuber, "Notes on the Revalorization of Historic Towns in Poland", Ekistics (Athens), Vol. 49. Br. 295, 1982, str. 336.–341.

Vanjske poveznice
-----------------

* Znamenitosti Zamošća Arhivirano 2011-06-19 na Wayback Machine-u ()
* Zespół Kolegiów Nauczycielskich w Zamościu
* Kamienice ormiańskie Камяниці Вірменські Հայկական տներ () ()

### Ostali projekti

|  |  |
| --- | --- |
|  | U Wikimedijinoj ostavi nalazi se članak na temu: **Zamość** |